ไฟนอลแฟนตาซี VI

ไฟนอลแฟนตาซี VI (หรือ ไฟนอลแฟนตาซี III ตามฉบับที่ออกวางจำหน่ายในอเมริกาเหนือ ค.ศ. 1994) เป็นวิดีโอเกมแนวสวมบทบาท ผลิตและจัดจำหน่ายโดยบริษัทสแควร์จากประเทศญี่ปุ่น สำหรับเล่นบนเครื่องเกมซูเปอร์แฟมิคอม เป็นเกมหลักลำดับที่ 6 ในชุด "ไฟนอลแฟนตาซี" และเป็นเกมแรกที่กำกับโดยคนอื่นที่ไม่ใช่ผู้อำนวยการสร้างและผู้สร้างสรรค์เกมชุดนี้นั่นคือฮิโรโนบุ ซาคางูจิ โดยเกมภาคนี้กำกับโดยโยชิโนริ คิตาเสะ และ ฮิโรยูกิ อิโต้ โดยได้โยชิทากะ อามาโนะ ซึ่งร่วมงานกับเกมชุดนี้มายาวนานกลับมาออกแบบตัวละครและร่างภาพแนวคิดหลักของเกมอีกมาก และโนบุโอะ อุเอมัตสึ ประพันธ์ดนตรีประกอบเกม และได้นำไปรวบรวมเป็นอัลบั้มดนตรีประกอบอีกหลายอัลบั้ม เกมนี้ดำเนินเรื่องในโลกแฟนตาซีที่มีเทคโนโลยีคล้ายกับที่พบในการปฏิวัติอุตสาหกรรมครั้งที่สองในโลกความเป็นจริง มีตัวละครหลักมากถึง 10 ตัวละครให้ผู้เล่นได้สวมบทบาทมึตัวละครบังคับเลือกอีก 4 ตัวละคร และตัวละครที่ออกคำสั่งได้ชั่วคราวอีก 2 ตัวละคร เนื้อเรื่องกล่าวถึงเหตุการณ์ในอดีต ทั้งการกบฎต่อเผด็จการทหารผู้ชั่วร้าย การตามหาอาวุธเวทมนตร์ การใช้อาวุธเคมี เครื่องจักรกล เครื่องจักรไอน้ำ ความรุนแรง วันโลกาวินาศ การต่อกรกับเทพเจ้า การกอบกู้ศักดิ์ศรีหลายเรื่องราว และการกลับคืนมาของชีวิตและความหวัง
"ไฟนอลแฟนตาซี VI" ได้รับคำวิจารณ์ในทางบวก และเป็นเกมที่ถูกถือเป็นหมุดหมายสำคัญในเส้นทางการพัฒนาเกมแนวสวมบทบาทต่อไปในอนาคต ที่สำคัญ เช่น ได้รับการยกย่องให้เป็นเกมแนวสวมบทบาทที่ดีที่สุดตลอดกาลอันดับที่ 2 โดยไอจีเอ็น เมื่อ ค.ศ. 2017 เกมเวอร์ชันซูเปอร์แฟมิคอมและเพลย์สเตชันทำยอดขายรวมกันทั่วโลกจนถึงปัจจุบันไปแล้วกว่า 3.48 ล้านฉบับ หากนับเฉพาะที่ขายในฐานะเกมเดี่ยว และยังอีกกว่า 7.5 แสนฉบับขายเป็นส่วนหนึ่งของชุดเกม "ไฟนอลแฟนตาซี คอลเลกชัน" ในฉบับภาษาญี่ปุ่น และ "ไฟนอลแฟนตาซี แอนโทโลยี" ในฉบับอเมริกาเหนือ นอกจากนี้ยังได้รับรางวัลต่างๆ อีกมากมาย และหลายคนยังยกย่องให้เกมนี้เป็นหนึ่งในวิดีโอเกมยอดเยี่ยมที่สุดตลอดกาล
ด้านคำวิจารณ์ในแง่ลบต่อตัวเกมส์ก็มีเช่นกันตัวเกมส์ลด ความเป็นแฟนตาซีลงและเพิ่มเครื่องจักจำนวนมากอาทิเรือเหาะ
เกมนี้ได้รับการพอร์ตลงเครื่องเล่นเกมอื่นๆ โดย Tose ได้แก่ ฉบับพอร์ตลงเพลย์สเตชัน ค.ศ. 1999 พร้อมการเปลี่ยนแปลงเล็กน้อย, พอร์ตลงเกมบอยแอดวานซ์ ค.ศ. 2006, วางจำหน่ายบนระบบเวอร์ชวลคอนโซลของวี ค.ศ. 2011 ต่อมาเมื่อ ค.ศ. 2017 นินเทนโดได้วางจำหน่ายเกมนี้ซ้ำอีกครั้งโดยเป็นส่วนหนึ่งของ Super NES classic edition เมื่อครั้งที่วางจำหน่ายในอเมริกาเหนือเป็นครั้งแรก เกมนี้ถูกใช้ชื่อว่า "ไฟนอลแฟนตาซี III" เนื่องจากเกม "ไฟนอลแฟนตาซี II", "ไฟนอลแฟนตาซี III", และ "ไฟนอลแฟนตาซี V" ไม่ได้รับการวางจำหน่ายนอกประเทศญี่ปุ่นเมื่อออกวางจำหน่ายครั้งแรก ทำให้ "ไฟนอลแฟนตาซี IV" ถูกวางจำหน่ายในชื่อ "ไฟนอลแฟนตาซี II" และ "VI" ก็ได้ชื่อเป็น "III" ตามลำดับ อย่างไรก็ดี การวางจำหน่ายในยุคหลังๆ ก็ได้ใช้ชื่อเป็น "ไฟนอลแฟนตาซี VI" หมดแล้ว
ระบบ.
ไฟนอลแฟนตาซี VI ใช้ระบบที่เรียกว่าผลึกอสูร ตัวละครจะสามารถเรียนรู้เวทมนตร์คาถาต่างๆได้จากการสวมผลึกอสูรไว้กับตัว โดยอสูรแต่ละตัวก็จะให้เวทมนตร์ที่ต่างกันออกไป ซึ่งภาคนี้ เป็นภาคที่มีอสูรให้ใช้มากที่สุดในบรรดาเกมตระกูลไฟนอล แฟนตาซี 
นอกจากนี้ ไฟนอลแฟนตาซี VI ยังเป็นภาคเดียวที่ไม่มีการกำหนดตัวพระ-นางที่แน่นอน ตัวละครแต่ละตัวก็มีเอกลักษณ์ของตนเองและภูมิหลังที่ต่างกัน ผู้เล่นจะเลือกให้ใครเป็นตัวละครเอกก็ได้ตามต้องการ แต่บังคับตัวละครหลัก 10 ตัวละคร อีก 4 ตัวละครนั้นเป็นแบบบังคับเลือก โดยแต่ละตัวก็จะมีความสามารถเฉพาะแตกต่างกัน เรียกว่าคอมมานด์ประจำตัว (Command) ใช้ช่วยเหลือในการเล่นไปตลอดทั้งเกม 
ไฟนอลแฟนตาซี VI ยังเป็นภาคเดียวที่มีตัวละครที่คนเล่นเกมส์สั่งการมากที่สุดตลอดกาลคือมากถึง 16 ตัวละคร นอกจากนั้นยังเป็นภาคเดียวที่ตัวละครเอกอยู่ฝ่ายศัตรูตั้งแต่ต้นและเป็นภาคเดียวที่ดูเหมือนศัตรูจะมีชัยตั้งแต่การเริ่มต้น โดยชัยชนะของศัตรูส่งผลให้ผู้เล่นต้องตามหาเพื่อนในภายหลัง
สิ่งที่โดดเด่นของภาคนี้คือมีตัวละครผู้หญิงเป็นตัวละครหลัก มากถึงสามตัวละคร ได้แก่ รีล์ม แอร์โรว์นี่ ทีน่า แบรนฟอร์ด และเซลีส เชียร์ นับเป็นภาคเดียวที่ตัวละครผู้หญิงโดดเด่นทั้งในเนื้อเรื่องและการสั่งการมากกว่าตัวละครผู้ชาย กล่าวคือเกมส์ดำเนินเรื่องโดย ทีน่า แบรนฟอร์ด และ เซลีส เชียร์เป็นหลัก ในขณะที่ รีล์ม แอร์โรว์นี่ เป็นตัวละครหญิงภาคบังคับที่ผู้เล่นจำเป็นต้องใช้
โครงเรื่อง.
ไฟนอลแฟนตาซี VI เล่าถึงโลกยุค 1000 ปีให้หลังจากมหาสงครามเวทมนตร์ในอดีต ซึ่งส่งผลให้พลังเวทมนตร์และสัตว์อสูรทั้งหลายถูกปิดผนึกเอาไว้ กระทั่งถูกลืมไปในที่สุด กลายเป็นโลกที่พัฒนาขึ้นด้วยพลังทางวิทยาศาสตร์ เครื่องจักรไอน้ำถูกนำมาใช้งาน เป็นการเริ่มต้นยุคใหม่ของมนุษยชาติอย่างแท้จริง แต่ยังมีดินแดนแห่งหนึ่งที่ชื่อว่าอาณาจักรกัสโทร่า นำโดยจักพรรดิกัสโทร่าผู้ละโมบ ได้ค้นพบพลังเวทมนตร์ที่ถูกผนึกไว้ในรูปของผลึกอสูร (魔石 ; Magicite) และนำมันมารวมกับเครื่องจักรไอน้ำกลายเป็นพลังงานใหม่ที่เรียกว่า เครื่องจักรเวทมนตร์ (Magitek) กัสโทร่าได้ดำเนินการขยายอาณาจักรในรูปของการล่าอาณานิคม ทำให้เกิดกลุ่มต่อต้านที่เรียกว่ารีเทิร์นเนอร์ขึ้น โดยการรวมกำลังอย่างลับๆ และมีสมาชิกแฝงอยู่ตามเมืองต่างๆทั่วทุกมุมโลก
ทีน่า แบรนฟอร์ด คือเด็กสาวผู้สามารถใช้เวทมนตร์ได้ และถูกชุบเลี้ยงขึ้นมาโดยจักวรรดิกัสโทร่า บัดนี้เธอมีอายุได้ 18 ปี ถึงเวลาออกปฏิบัติภารกิจแรกของเธอแล้ว นั่นคือการได้รับมอบหมายให้ไปแย่งชิงผลึกอสูรที่ถูกเก็บซ่อนไว้ในเมืองอุตสาหกรรมนาร์เช่ ระหว่างนั้นเกิดอุบัติเหตุขึ้นทำให้ทีน่าสูญเสียความทรงจำไป และเธอถูกช่วยเหลือไว้โดยสมาชิกคนหนึ่งของกลุ่มปฏิวัติรีเทิร์นเนอร์ ด้วยความสามารถด้านการใช้เวทมนตร์ของเธอ ทำให้เธอกลายเป็นกุญแจสำคัญที่จะใช้ต่อสู้กับจักวรรดิอันโหดร้าย และนำความสงบสุขกลับคืนมายังโลกในที่สุด
ตัวละคร.
ตัวละครที่บังคับเล่น.
ตัวละครที่บังคับเล่นหมายถึงตัวละครที่ผู้เล่นเกมส์ปฏิเสธที่จะเล่นไม่ได้หรืออีกนัยนึงคือตัวละครหลัก
นักรบเวทมนตร์ อายุ 18 ปี เกิดวันที่ 18 ตุลาคม สูง 160 ซม. หนัก 48 กก. กรุ๊ปเลือดไม่ทราบ
เด็กสาวผู้ถูกชุบเลี้ยงมาในเมืองเวกเตอร์ อาณาจักรกัสโทร่า เป็นหนึ่งในไม่กี่คนที่สามารถใช้เวทมนตร์ได้มาตั้งแต่กำเนิดเนื่องจากเป็นลูกครึ่งอสูร หลังจากสูญเสียความทรงจำไปจากอุบัติเหตุก็ได้เข้าร่วมกับกลุ่มรีเทิร์นเนอร์ และนั่นก็เป็นเหตุการณ์ที่เปลี่ยนชีวิตเธอไปตลอด คอมมานด์ประจำตัวของทีน่าคือการแปลงร่าง (トランス ; Morph) ซึ่งจะทำให้พลังต่อสู้ของเธอเพิ่มขึ้น ทีน่าเป็นลูกครึ่งระหว่างอสูรกับมนุษย์ พ่อเป็นอสูร ชื่อ Maduin แม่เป็นมนุษย์ชื่อ Madeline สถานที่เกิดคือเก็นจู เมืองอสูร 
นักล่าสมบัติ อายุ 25 ปี เกิดวันที่ 24 พฤศจิกายน สูง 175 ซม. หนัก 67 กก. กรุ๊ปเลือด O
ชายหนุ่มผู้ออกเดินทางไปทั่วโลกเพื่อเสาะหาสมบัติมีค่าต่างๆ เขาเป็นหนึ่งในสมาชิกของรีเทิร์นเนอร์ ปัจจุบันเดินทางมาถึงเมืองอุตสาหกรรมนาร์เช่ ล็อกมีคอมมานด์ประจำตัวคือการขโมย (ぬすむ ; Steal) เป็นการขโมยไอเทมต่างๆ มาจากศัตรู
อัจฉริยะจักรกล อายุ 27 ปี เกิดวันที่ 16 สิงหาคม สูง 183 ซม. หนัก 77 กก. กรุ๊ปเลือด O
ราชาแห่งอาณาจักรฟิกาโร่ ผู้คลั่งไคล้และเป็นอัจฉริยะในด้านเครื่องกลต่างๆ ถึงขนาดดัดแปลงปราสาทของตนให้กลายเป็นป้อมปราการเคลื่อนที่ได้ เอ็ดการเป็นเพื่อนรักของล็อก และคอยให้ความช่วยเหลือกลุ่มรีเทิร์นเนอร์อยู่อย่างลับๆ คอมมานด์ประจำตัวของเอ็ดการ์คือการใช้อุปกรณ์ (きかい ; Tools) ซึ่งหาซื้อได้ตามที่ต่างๆ เป็นอุปกรณ์ที่คอยช่วยเหลือในการต่อสู้
นักบวช อายุ 27 ปี เกิดวันที่ 16 สิงหาคม สูง 190 ซม. หนัก 106 กก. กรุ๊ปเลือด O
น้องชายฝาแฝดของเอ็ดการ์ แต่ไม่ชอบการปกครองบ้านเมืองจึงออกเดินทางเพื่อฝึกวิชาต่อสู้ โดยหวังว่าวิชาที่ตนฝึกมาจะมีประโยชน์กับพี่ชายสักวันหนึ่ง มาชเป็นคนไม่ชอบเรื่องจุกจิกวุ่นวาย จึงมักจะมีปัญหากับเกาว์ที่ชอบมายุ่งอยู่เสมอๆ คอมมานด์ประจำตัวของมาชคือท่าไม้ตาย (ひっさつわざ ; Blitz) เป็นการกดปุ่มท่าไม้ตายต่างๆตามที่มาชเรียนรู้ ซึ่งจำนวนท่าจะเพิ่มขึ้นเมื่อเลเวลถึงขีดที่กำหนด
ซามูไร อายุ 50 ปี เกิดวันที่ 3 มกราคม สูง 178 ซม. หนัก 72 กก. กรุ๊ปเลือด A
ทหารเอกแห่งอาณาจักรโดม่า เป็นคนที่จงรักภักดีต่อบ้านเกิดตนเองอย่างที่สุด ในการรบคราวหนึ่งถูกเคฟก้าวางยาพิษลงในแม่น้ำ เป็นเหตุให้ลูกเมียเขาเสียชีวิต จึงโกรธมากและสาบานจะแก้แค้นให้จงได้ ไคเอ็นติดนิสัยพูดแบบโบราณๆ และไม่รู้เรื่องเครื่องจักรกลเอาเสียเลย คอมมานด์ประจำตัวของไคเอ็นคือวิชาดาบ (ひっさつけん ; SwordTech) ยิ่งสะสมเกจถึงระดับสูงๆ ท่าไม้ตายดาบของไคเอ็นก็ยิ่งรุนแรง จำนวนท่าจะเพิ่มขึ้นเมื่อเลเวลถึงขีดกำหนด
เด็กชาวป่า อายุ 13 ปี เกิดวันที่ 5 เมษายน สูง 163 ซม. หนัก 50 กก. กรุ๊ปเลือด B
เด็กชายผู้เติบโตมาในดินแดนของสัตว์ประหลาด จึงมีนิสัยชอบเลียนแบบสัตว์ประหลาดที่เคยพบมา เป็นเด็กประหลาดๆ ที่มักจะร่าเริงอยู่เสมอ ทำให้มาชไม่ค่อยชอบ แต่เกาว์เข้ากันได้ดีกับไคเอ็น คอมมานด์ประจำตัวของเกาว์มี 2 ชนิดคือการติดตาม (とびこむ ; Leap) เกาว์จะออกตามสัตว์ประหลาดบนเกาะบ้านเกิดของเขาไปเพื่อตามดู และจะกลับมาในการต่อสู้ครั้งถัดไป อีกคอมมานด์หนึ่งคืออาละวาด (あばれる ; Rage) เกาว์จะสามารถใช้ท่าของสัตว์ประหลาดที่ตามดูได้เหมือนเป็นสัตว์ประหลาดตัวนั้นเอง
รูนไนท์ อายุ 18 ปี เกิดวันที่ 10 มีนาคม สูง 172 ซม. หนัก 58 กก. กรุ๊ปเลือด B
อดีตแม่ทัพหญิงของอาณาจักรกัสโทร่า เป็นหนึ่งในผู้ที่สามารถใช้เวทมนตร์ได้ตั้งแต่กำเนิดเหมือนกับทีน่า เธอเป็นคนนำทัพโจมตียึดเมืองอัลบรูค แต่จากการคัดค้านการใช้ผลึกอสูรทำให้ถูกปลดและคุมขังไว้ แล้วล็อกก็ไปช่วยไว้ได้ เธอจึงแอบชอบล็อกมาตลอด คอมมานด์ประจำตัวของเซลีสคือดาบสูบพลังมนตรา (まふうけん ; Runic) เมื่อใช้แล้ว หากมีการใช้คาถาเกิดขึ้น เซลีสจะดูดคาถานั้นมาเก็บไว้เป็น MP ของตัวเอง เชลีส ในเกมส์ เซลีสจะเรียก ซิด Cid หัวหน้านักวิจัยของอาณาจักรว่าคุณปู่ เป็นเหมือนพี่สาวของทีน่า เนื่องจากโตมาด้วยกันในเมืองเวกเตอร์
นักพนัน อายุ 27 ปี เกิดวันที่ 8 กุมภาพันธ์ สูง 175 ซม. หนัก 62 กก. กรุ๊ปเลือด AB
เจ้าของเรือเหาะและโรงพนันแห่งเดียวในโลก "แบล็คแจ๊ค" เป็นคนรักอิสระและชอบการเสี่ยงดวงเป็นสามี แดริลล์ ภรรยาของเขาเป็นเจ้าของเรือ ฟอลคอน ในตอนที่พวกล็อกต้องการใช้เรือเหาะเดินทางไปยังอาณาจักรเวกเตอร์ หลังจากได้เห็นความเด็ดเดี่ยวของเซลีสจึงยอมให้ยืมเรือเหาะ และให้การช่วยเหลือนับแต่นั้นเป็นต้นมา คอมมานด์ประจำตัวของเซทเซอร์คือสล็อต (スロット ; Slot) เป็นการสุ่มเล่นสล็อตซึ่งจะให้ผลต่างๆกันไปตามหน้าที่ออกมา
พ่อมดมนต์น้ำเงิน อายุ 70 ปี เกิดวันที่ 13 มิถุนายน สูง 151 ซม. หนัก 43 กก. กรุ๊ปเลือด O
เป็นมนุษย์ที่ใช้คาถามาได้ตั้งแต่เกิด อาศัยอยู่ร่วมกับผู้ใช้เวทมนตร์คนอื่นๆอย่างหลบๆซ่อนๆที่เมืองธามาซ่า ตัวสตรากัสนั้นสนใจในวิชาของสัตว์ประหลาดมาตั้งแต่เด็กแล้ว คอมมานด์ประจำตัวของสตรากัสจึงเป็นการใช้มนต์น้ำเงิน (覚えた技 ; Lore) หรือวิชาของสัตว์ประหลาด ซึ่งจะได้เพิ่มมาเมื่อสตรากัสได้เห็นท่านั้นมาแล้วครั้งหนึ่ง เป็นคุณตาของ รีล์ม แอร์โรว์นี่ และพ่อตาของชาโดว์
จิตรกร อายุ 10 ปี เกิดวันที่ 9 กันยายน สูง 153 ซม. หนัก 40 กก. กรุ๊ปเลือด B
หลานสาวของสตรากัส เป็นเด็กดื้อรั้นแต่รักสัตว์มาก รวมถึงฝีมือการวาดภาพก็เหมือนจริงจนภาพวาดของเธอออกมาโลดแล่นในความเป็นจริงได้ เป็นลูกสาวชาโดว์ และหลานตา สตรากัส มากัส เกิดที่เมืองธามาซ่า ตัว คอมมานด์ประจำตัวของรีล์มคือการสเก็ตช์ภาพ (スケッチ ; Sketch) จะทำการสเก็ตช์ภาพของศัตรูที่สู้ด้วย และสั่งให้มันโจมตีได้ด้วย
ตัวละครที่บังคับเลือกเล่น.
ตัวละครที่บังคับเลือกหมายถึงจะใช้ตัวละครเหล่านี้หรือไม่ใช้ก็ได้มี 4 ตัวละคร
นักฆ่า อายุประมาณ 30 ปีปลายๆ วันเกิดไม่ทราบ สูง 178 ซม. หนัก 66 กก. กรุ๊ปเลือดไม่ทราบ 
นินจาลึกลับ ไม่มีใครรู้ที่มาของเขา เป็นเหมือนกับสายลับที่นึกจะมาก็มา นึกจะไปก็ไป บางครั้งถึงกับต้องจ้างให้เขาเดินทางไปด้วย ชาโดว์มีเพื่อนเพียงหนึ่งเดียวคือสุนัขคู่ใจที่ชื่อ อินเตอร์เซพเตอร์ และเป็นพ่อของรีล์ม แอร์โรว์นี่ คอมมานด์ประจำตัวของชาโดว์คือการขว้าง (なげる ; Throw) เป็นการขว้างอาวุธและวิชานินจาต่างๆ ไปโจมตีศัตรู แต่เดิมเป็นโจรชื่อ ไคลด์ และมีเพื่อนสนิทชื่อ บารัม
โมกลี อายุ 11 ปี เกิดวันที่ 11 พฤษภาคม สูง 122 ซม. หนัก 43 กก. กรุ๊ปเลือดเป็ดเท้าดำ (เจ้าตัวบอกเอง) 
เป็นหัวหน้าชนเผ่าโมกลีที่อาศัยอยู่ในถ้ำใกล้เมืองนาร์เช่มานานแล้ว ตัวม็อกนั้นเป็นเพื่อนกับล็อก เขาจึงให้ความช่วยเหลือแก่ล็อกอยู่บ่อยๆ เผ่าพันธุ์โมกลีนั้นเป็นเผ่าที่รักธรรมชาติและการเต้นรำ คอมมานด์ประจำตัวม็อกคือการเต้นระบำ (踊り ; Dance) ซึ่งจะให้ผลต่างกันไปตามสภาพธรรมชาติรอบกายที่จะสุ่มออกมา เมื่อใช้แล้วจะไม่สามารถหยุดได้ ม็อกจะเต้นรำและแสดงผลออกมาโดยอัตโนมัติ ท่าเต้นของม็อกสามารถหาเพิ่มได้จากการต่อสู้ตามสภาพแวดล้อมต่างๆ เช่น ทุ่งหญ้า ทะเลทราย ในถ้ำ ฯลฯ
นักเลียนแบบ อายุไม่ทราบ วันเกิดไม่ทราบ สูง 166 ซม. หนัก 60 กก. กรุ๊ปเลือดไม่ทราบ 
บุคคลลึกลับ ไม่ทราบที่มา ไม่ทราบอายุ รู้เพียงแต่ว่าเป็นคนนิสัยประหลาดที่ชอบเลียนแบบคนอื่น อาศัยอยู่ในท้องของสัตว์ประหลาดที่ชื่อโซนอีทเตอร์ โกโก้มีคอมมานด์ประจำตัวคือการเลียนแบบ (ものまね ; Mimic) จะทำการเลียนแบบการกระทำใดๆของผู้ที่ใช้เทิร์นก่อนหน้านี้ นอกจากนี้โกโก้ยังสามารถใช้คอมมานด์ของตัวละครอื่นได้ทุกอย่างอีกด้วย โดยการสวมใส่คอมมานด์ให้ที่หน้า Status ในฉากเมนู
มนุษย์หิมะ อายุ 4 ปี เกิดวันที่ 9 กันยายน สูง 209 ซม. หนัก 198 กก. กรุ๊ปเลือดสีแดง (เจ้าตัวบอกเอง)
สัตว์ประหลาดลึกลับ เพื่อนของม็อก อาศัยอยู่ในถ้ำที่เมืองนาร์เช่ เป็นผู้มีพละกำลังสูง ในการต่อสู้เราจะไม่สามารถบังคับเขาได้เลย เขาจะสั่งการตัวเองทั้งหมด แต่ผู้เล่นก็สามารถกำหนดแนวทางการกระทำของอูมาโร่ได้ด้วยการสวมใส่เครื่องประดับบางชนิด ที่จะเพิ่มความสามารถในการต่อสู้ให้อูมาโร่
เป็นตัวละครที่บังคับเล่นได้ชั่วคราวเป็นผู้นำกลุ่มรีเทนเนอร์เกิดที่เมืองเซาท์ฟิโกโร่ คอมมานด์ประจำตัวของบานันคือการสวดภาวนาเพิ่ม HP ให้ทั้งกลุ่ม
เป็นตัวละครที่บังคับเล่นได้ชั่วคราวเป็นนายพลของจักรพรรดิกัสโทรานายพลลีโอเป็นตัวละครบังคับเล่นในการต่อสู้ตัวต่อตัวกับเคฟก้าเพียงฉากเดียว นายพล ลีโอ คริสทอฟ เป็นตัวละครที่เราจะออกคำสั่งได้น้อยที่สุดในเกมส์นี้